**ზოგადი ინფორმაცია 2018 წელს საქართველოს ეკონომიკური მდგომარეობის**

**და ბიუჯეტის შესრულების შესახებ[[1]](#footnote-1)**

**ეკონომიკური ზრდა**

2018 წელს, მთლიანი შიდა პროდუქტის რეალურმა ზრდამ წინა წელთან შედარებით 4.7 პროცენტი შეადგინა. 2018 წელს მთლიანი შიდა პროდუქტი ნომინალურ გამოსახულებაში 41 077.5 მლნ ლარით განისაზღვრა, რაც 8.5 პროცენტით აღემატება წინა წლის ანალოგიურ მაჩვენებელს. ხოლო მშპ ერთ სულ მოსახლეზე 11 013.9 ლარს (4 345.5 აშშ დოლარი) შეადგენს.

2018 წლის მონაცემებით ყველაზე მაღალი ეკონომიკური ზრდა დაფიქსირდა შემდეგ დარგებში:

* საფინანსო საქმიანობა (13.5%);
* კომუნალური, სოციალური და პერსონალური მომსახურების გაწევა (13.2%);
* ოპერაციები უძრავი ქონებით, იჯარა და მომხმარებლისათვის მომსახურების გაწევა (12.1%);
* სასტუმროები და რესტორნები (9.7%);
* ტრანსპორტი (9.4%);
* სამთომოპოვებითი მრეწველობა (7.6%);
* ვაჭრობა (5.9%).

2018 წლის მონაცემებით საქართველოს ეკონომიკაში ყველაზე დიდი წილი ვაჭრობას უჭირავს (17%), შემდეგ მოდის დამამუშავებელი მრეწველობა (11%) და მშენებლობა (9%).

2018 წელს ეკონომიკურ ზრდაში წარმართველი როლი კვლავ კერძო სექტორს ეჭირა. 2018 წელს ბიზნეს სექტორის ბრუნვის მოცულობა 19.5 პროცენტით, ხოლო საწარმოთა მიერ გამოშვებული პროდუქციის ღირებულება 10.5 პროცენტით გაიზარდა. ბიზნეს სექტორში დასაქმებულთა რაოდენობა გაზრდილია 24.5 ათასი ადამიანით (აღნიშნული მონაცემები მოცემულია საქსტატის, ბიზნეს სექტორის 2017-2018 წლების კვარტალური კვლევების მიხედვით).

**ინფლაცია**

2018 წელს წლიური ინფლაციის დონე 1.5 პროცენტით განისაზღვრა. ამავე პერიოდისათვის, საბაზო ინფლაცია 0.9 პროცენტის დონეზეა.

წლიური ინფლაციის ფორმირებაზე ძირითადი გავლენა იქონია ფასების ცვლილებამ შემდეგ ჯგუფებზე:

* სურსათი და უალკოჰოლო სასმელები: ფასები გაიზარდა 1.7 პროცენტით, რაც 0.52 პროცენტული პუნქტით აისახა მთლიანი ინდექსის ზრდაში;
* ალკოჰოლური სასმელები, თამბაქო: ფასები გაიზარდა 4.9 პროცენტით, რაც 0.33 პროცენტული პუნქტით აისახა მთლიანი ინდექსის ზრდაში;
* საცხოვრებელი, წყალი, ელ. ენერგია, აირი: ფასები გაიზარდა 3.1 პროცენტით, რამაც წლიურ ინფლაციაში 0.25 პროცენტული პუნქტი შეიტანა;
* ჯანმრთელობის დაცვა: ფასები გაიზარდა 2.9 პროცენტით, რაც 0.25 პროცენტული პუნქტით აისახა მთლიანი ინდექსის ზრდაში.

 2018 წელს ინფლაციის მიზნობრივი მაჩვენებელი 3.0 პროცენტს შეადგენდა.

**ლარის გაცვლითი კურსი**

2018 წელს ლარი გაუფასურდა აშშ დოლართან მიმართებაში. 2018 წელს 2017 წელთან შედარებით ლარის გაცვლითი კურსი აშშ დოლარის მიმართ 3.3 პროცენტით გაუფასურდა და 2.68 ლარი შეადგინა ერთ აშშ დოლარზე. ლარის ნომინალური ეფექტური გაცვლითი კურსი, რაც წარმოადგენს ლარის საშუალო კურსს სავაჭრო პარტნიორების გაცვლით კურსებთან, გამყარდა 8.0 პროცენტით.

**საგარეო სექტორი**

2018 წელს საქონლით საგარეო სავაჭრო ბრუნვამ 12 473.4 მლნ. აშშ დოლარი შეადგინა, რაც წინა წლის შესაბამის მაჩვენებელზე 16.9%-ით მეტია; აქედან ექსპორტი 3 354.9 მლნ. აშშ დოლარს შეადგენს (22.6%-ით მეტი), ხოლო იმპორტი 9 118.5 მლნ. აშშ დოლარს (14.9%-ით მეტი).

2018 წელს საქართველოს უმსხვილესი სავაჭრო პარტნიორი ევროკავშირია, რომლის წილი მთლიან საქონელბრუნვაში 27.0%-ს შეადგენს. უმსხვილეს სავაჭრო პარტნიორებში აგრეთვე შედის თურქეთი (13.6%), რუსეთი (11.0%), აზერბაიჯანი (8.7%) და ჩინეთი (8.3%).

მთლიან ექსპორტში ევროკავშირის წილი 21.7%-ია. აზერბაიჯანის 15.0%, შემდეგ მოდიან რუსეთი 13.0%, სომხეთი 8.3%, ბულგარეთი 7.7% და თურქეთი 6.9%.

სასაქონლო ჯგუფების მიხედვით ექსპორტში პირველ ადგილზეა სპილენძის მადნები და კონცენტრატები 15.0 პროცენტით, მომდევნო ადგილებს იკავებენ: მსუბუქი ავტომობილები 12.2%, ფეროშენადნობები 10.5%, ყურძნის ნატურალური ღვინოები 5.9%, სიგარები, სიგარელები და სიგარეტები 4.4% და ა.შ.

მთლიან იმპორტში ევროკავშირის წილი 28.8%-ია. თურქეთის 16.1%. შემდეგ მოდიან რუსეთი 10.3%, ჩინეთი 9.1%, აზერბაიჯანი 6.4% და უკრაინა 5.7%.

იმპორტის სასაქონლო სტრუქტურაში პირველ ადგილზე ნავთობი და ნავთობპროდუქტებია, რომელსაც მთლიან იმპორტში 9.5 პროცენტიანი წილი უკავია. შემდეგ მოდის: მსუბუქი ავტომობილები 6.6%, სპილენძის მადნები და კონცეტრატები 4.3%, სამკურნალო საშუალებები 3.7%, ნავთობის აირები 3.1% და სხვა.

***ევროკავშირის ქვეყნებთან ვაჭრობაში:***

ექსპორტის 11.5%-იან ზრდაში მთავარი წვლილი შეიტანა მადნებმა და სპილენძის კონცენტრატებმა, ეთილის სპირტმა, და რეზინის პნევმატურმა სალტეებმა და საბურავებმა.

ძირითადი საექსპორტო პროდუქტებია:

* მადნები და სპილენძის კონცენტრატები (325.0 მლნ აშშ დოლარი, 28.2%-იანი ზრდა);
* სასუქები (45.6 მლნ აშშ დოლარი, 4.4%-იანი ზრდა);
* ეთილის სპირტი (42.3 მლნ აშშ დოლარი, 48.8%-იანი ზრდა).

იმპორტის 19.6%-იან ზრდაში მთავარი წვლილი შეიტანა მსუბუქმა ავტომობილებმა, ნავთობმა და ტურბორეაქტიულმა ძრავებმა.

ძირითადი საიმპორტო პროდუქტებია:

* ნავთობი და ნავთობპროდუქტები (356.2 მლნ აშშ დოლარი, 14.0%-იანი ზრდა);
* სამკურნალო საშუალებები (203.3 მლნ აშშ დოლარი, 3.7%-იანი კლება);
* მსუბუქი ავტომობილები (199.3 მლნ აშშ დოლარი, 98.7%-იანი ზრდა).

***თურქეთთან ვაჭრობაში:***

ექსპორტის 7.4%-იან ზრდაში მთავარი წვლილი შეიტანა ფეროშენადნობებმა, შავი ლითონების ჯართმა, ცხიმებმა და ელექტროენერგიამ.

ძირითადი საექსპორტო პროდუქტებია:

* ტრიკოტაჟის ნაწარმი (40.5 მლნ აშშ დოლარი, 5.7%-იანი კლება);
* ფეროშენადნობები (32.5 მლნ აშშ დოლარი, 32.6%-იანი ზრდა);
* ფოლადის ნახევარფაბრიკატები (22.6 მლნ აშშ დოლარი, 15.3%-იანი კლება).

იმპორტის 7.0%-იან ზრდაში მთავარი წვლილი შეიტანა მსუბუქმა ავტომობილებმა, ალუმინის წნელებმა და პროფილებმა და რეზინის პნევმატურმა სალტეებმა და საბურავებმა.

ძირითადი საიმპორტო პროდუქტებია:

* სამკურნალო საშუალებები (60.3 მლნ აშშ დოლარი, 9.5%-იანი კლება);
* ლითონის მილები და პროფილები (49.1 მლნ აშშ დოლარი, 5.8%-იანი ზრდა);
* მსუბუქი ავტომობილები (44.0 მლნ აშშ დოლარი, 38.1%-იანი ზრდა).

***რუსეთთან ვაჭრობაში:***

ექსპორტის 10.1%-იან ზრდაში მთავარი წვლილი შეიტანა ყურძნის ნატურალურმა ღვინოებმა, ცენტრიფუგებმა და მინერალურმა და მტკნარმა წყლებმა.

ძირითადი საექსპორტო პროდუქტებია:

* ფეროშენადნობები (128.4 მლნ აშშ დოლარი, 0%-იანი ზრდა);
* ყურძნის ნატურალური ღვინოები (114.5 მლნ აშშ დოლარი, 15.8%-იანი ზრდა);
* მინერალური და მტკნარი წყლები (50.2 მლნ აშშ დოლარი, 10.1%-იანი ზრდა).

იმპორტის 17.5%-იან ზრდაში მთავარი წვლილი შეიტანა ნავთობმა, ქვანახშირის კოქსმა და ნახევარკოქსმა და მყარი საწვავის სახეობებმა.

ძირითადი საიმპორტო პროდუქტებია:

* ნავთობი და ნავთობპროდუქტები (198.7 მლნ აშშ დოლარი, 47.5%-იანი ზრდა);
* ხორბალი და მესლინი (95.8 მლნ აშშ დოლარი, 2.0%-იანი კლება);
* ქვანახშირის კოქსი და ნახევარკოქსი (38.9 მლნ აშშ დოლარი, 156.3%-იანი ზრდა).

**ტურიზმი**

2018 წელს, საქართველოს 8 326 ათასი ვიზიტორი ეწვია (2017 წლის მონაცემებით, ვიზიტორების რაოდენობა 7 555 ათასს შეადგენდა), რაც გასული წლის ანალოგიურ მონაცემს 10.2 პროცენტით აღემატება.

ვიზიტორთა რაოდენობა ქვეყნების მიხედვით შემდეგია:

* აზერბაიჯანი (1.81 მლნ კაცი, 6.6%-იანი ზრდა);
* სომხეთი (1.73 მლნ კაცი, 0.4%-იანი ზრდა);
* რუსეთი (1.71 მლნ კაცი, 22.4%-იანი ზრდა);
* თურქეთი (1.31 მლნ კაცი, 5.2%-იანი ზრდა);
* ევროკავშირი (0.43 მლნ კაცი, 34.4%-იანი ზრდა);
* დანარჩენი ქვეყნები (1.34 მლნ კაცი, 13.8%-იანი ზრდა);

ტურიზმიდან მიღებულმა შემოსავლებმა 3 222 მლნ აშშ დოლარი შეადგინა, რაც 19.1 პროცენტით (518 მლნ აშშ დოლარით) აღემატება გასული წლის მაჩვენებელს.

**ფულადი გზავნილები**

2018 წელს, წმინდა ფულადი გზავნილები წინა წელთან შედარებით 14.7 პროცენტით გაიზარდა და 1 349.9 მლნ აშშ დოლარი შეადგინა (172.6 მლნ აშშ დოლარით მეტი).

წმინდა ფულადი გზავნილების მოცულობა ქვეყნების მიხედვით შემდეგია:

* რუსეთის ფედერაცია (366.8 მლნ აშშ დოლარი, 0.3%-იანი ზრდა);
* იტალია (189.0 მლნ აშშ დოლარი, 30.1%-იანი ზრდა);
* საბერძნეთი (161.3 მლნ აშშ დოლარი, 20.9%-იანი ზრდა);
* აშშ (154.9 მლნ აშშ დოლარი, 12.4%-იანი ზრდა);
* ისრაელი (146.6 მლნ აშშ დოლარი, 28.2%-იანი ზრდა);
* თურქეთი (81.7 მლნ აშშ დოლარი, 10.7%-იანი კლება);
* ესპანეთი (39.1 მლნ აშშ დოლარი, 13.9%-იანი ზრდა);
* გერმანია (37.3 მლნ აშშ დოლარი, 23.1%-იანი ზრდა);

დანარჩენი ქვეყნები (173.2 მლნ აშშ დოლარი, 39.1%-იანი ზრდა).

**პირდაპირი უცხოური ინვესტიციები**

2018 წელს, წინასწარი მონაცემებით, საქართველოში განხორციელებული პირდაპირი უცხოური ინვესტიციების მოცულობა 34.9 პროცენტით შემცირდა და 1 232.4 მლნ აშშ დოლარი შეადგინა. შემცირების გამომწვევ ძირითად მიზეზებს შორის აღსანიშნავია მაგისტრალური გაზსადენის მშენებლობის პროექტის დასრულება, რამდენიმე საწარმოს გადასვლა საქართველოს რეზიდენტების საკუთრებაში, ასევე, არარეზიდენტი პირდაპირი ინვესტორის მიმართ ვალდებულებების შემცირება (სასესხო დავალიანების დაფარვა).

საქართველოში განხორციელებული პირდაპირი უცხოური ინვესტიციების მიხედვით უმსხვილეს ინვესტორ ქვეყნებს აზერბაიჯანი (240 მლნ აშშ დოლარი), გაერთიანებული სამეფო (203.7 მლნ აშშ დოლარი) და ნიდერლანდი (167.9 მლნ აშშ დოლარი) წარმოადგენს.

ყველაზე დიდი უცხოური ინვესტიციები საფინანსო სექტორში (277 მლნ აშშ დოლარი), ტრანსპორტში (210 მლნ აშშ დოლარი) და ენერგეტიკაში (157 მლნ აშშ დოლარი) განხორციელდა.

**ნაერთი ბიუჯეტი**

2018 წლის ნაერთი ბიუჯეტის შემოსავლების საპროგნოზო მაჩვენებელი განისაზღვრა 11 705 000.0 ათასი ლარით, საანგარიშო პერიოდში მობილიზებულ იქნა 11 822 151.9 ათასი ლარი, ანუ საპროგნოზო მაჩვენებლის 101.0%.

* **გადასახადების** საპროგნოზო მაჩვენებელი განისაზღვრა 10 500 000.0 ათასი ლარით, საანგარიშო პერიოდში მობილიზებულ იქნა 10 506 316.2 ათასი ლარი. ანუ საპროგნოზო მაჩვენებლის 100.1%. გადასახადების საკასო შესრულება 7,4%-ით აღემატება 2017 წლის მაჩვენებელს, ხოლო მშპ-სთან მიმართებაში 25,6%-ს შეადგენს.

საგადასახადო შემოსავლებთან ერთად მნიშვნელოვანია ზედმეტად გადახდილი გადასახადების დაბრუნების მაჩვებნებელიც. 2017 წელთან შედარებით 134%-ით გაიზარდა დაბრუნების მაჩვენებელი და 526,0 მლნ ლარი შეადგინა.

* **გრანტების** საპროგნოზო მაჩვენებელი განისაზღვრა 400 000.0 ათასი ლარით, საანგარიშო პერიოდში მობილიზებულ იქნა 406 416.7 ათასი ლარი, ანუ საპროგნოზო მაჩვენებლის 101.6%.
* **სხვა შემოსავლების** საპროგნოზო მაჩვენებელი განისაზღვრა 805 000.0 ათასი ლარით, საანგარიშო პერიოდში მობილიზებულ იქნა 909 419.0 ათასი ლარი, ანუ საპროგნოზო მაჩვენებლის 113.0%.

**2018 წლის ნაერთი ბიუჯეტის შემოსავლების შესრულების მაჩვენებლები**

*ათასი ლარი*

| **დასახელება** | **გეგმა** | **ფაქტი** |  **+/-**  | **%** |
| --- | --- | --- | --- | --- |
| **შემოსავლები** | **11,705,000.0** | **11,822,151.9** | **117,151.9** | **101.0** |
| **გადასახადები** | **10,500,000.0** | **10,506,316.2** | **6,316.2** | **100.1** |
| საშემოსავლო გადასახადი | 3,215,000.0 | 3,247,088.8 | 32,088.8 | 101.0 |
| მოგების გადასახადი | 740,000.0 | 736,624.4 | -3,375.6 | 99.5 |
| დამატებული ღირებულების გადასახადი | 4,430,000.0 | 4,426,909.8 | -3,090.2 | 99.9 |
| აქციზი | 1,440,000.0 | 1,465,726.6 | 25,726.6 | 101.8 |
| იმპორტის გადასახადი | 70,000.0 | 73,416.9 | 3,416.9 | 104.9 |
| ქონების გადასახადი | 435,000.0 | 441,160.3 | 6,160.3 | 101.4 |
| სხვა გადასახადი | 170,000.0 | 115,389.4 | -54,610.6 | 67.9 |
| **გრანტები** | **400,000.0** | **406,416.7** | **6,416.7** | **101.6** |
| **სხვა შემოსავლები** | **805,000.0** | **909,419.0** | **104,419.0** | **113.0** |

**არაფინანსური აქტივების** კლებიდან მობილიზებულ იქნა 205 729.1 ათასი ლარი, რაც საპროგნოზო მაჩვენებლის (220 000.0 ათასი ლარი) 93.5%-ია.

**ფინანსური აქტივების** კლებიდან მობილიზებულ იქნა 103 971.5 ათასი ლარი, რაც საპროგნოზო მაჩვენებელის (100 000.0 ათასი ლარი) 104.0%-ია.

2018 წელს გაგრძელდა ფისკალური კონსოლიდაცია და რესურსების მობილიზება განხორციელდა ინფრასტრუქტურული პროექტების დასაფინანსებლად:

* ნაერთი ბიუჯეტის **მიმდინარე ხარჯები მშპ-თან მიმართებაში შემცირდა** 23.1%-მდე (2017 წელს 24.2% შეადგინა, 2016 წელს 25.9%), მათ შორის შრომის ანაზღარებაზე მიმართული სახსრები შემცირდა მშპ-ის 4.1%-მდე (2017 წელს 4.4% შეადგინა, 2016 წელს 5.2%);
* **საინვესტიციო ინფრასტრუქტურული პროექტების დასაფინანსებლად მიმართული სახსრები** მშპ-თან მიმართებაში გაიზარდა 8.8%-მდე (2017 წელს მშპ-ის 8.7% მიიმართა, 2016 წელს მშპ-ის 6.7%)

**ნაერთი ბიუჯეტის დეფიციტი**

2018 წლის ნაერთი ბიუჯეტის დეფიციტმა საქართველოს კანონმდებლობით გათვალისწინებული კლასიფიკაციის თანახმად (GFSM 2001) მშპ-თან მიმართებაში 0.79% შეადგინა, ხოლო „ეკონომიკური თავისუფლების შესახებ“ საქართველოს ორგანული კანონით გათვალისწინებულმა სახელმწიფოს ერთიანი ბიუჯეტის დეფიციტმა 0.74% შეადგინა. (ორგანული კანონის თანახმად განსაზღვრული ლიმიტი მშპ-ის 3%[[2]](#footnote-2)).

იმ ფაქტის გათვალისწინებით, რომ მსხვილი საინვესტიციო პროეტების დიდი ნაწილი სახელმწიფო საწარმოების მეშვეობით ხორციელდება და შესაბამისი სახსრები ასახულია ფინანსური აქტივების ზრდის მუხლში საერთაშორისო სავალუტო ფონდთან არსებული პროგრამის ფარგლებში, ფონდი იყენებს გამოთვლის მოდიფიცირებულ მეთოდს GFSM 2001 კლასიფიკაციის მიხედვით, რაც გულისხმობს წმინდა დაკრედიტების გატარებას დეფიციტში (ხაზს ზემოთ). აღნიშნული მეთოდოლოგიით 2018 წლის ნაერთი ბიუჯეტის დეფიციტმა 2.5% შეადგინა.

**სახელმწიფო ვალი**

1. წლის 31 დეკემბრის მდგომარეობით საქართველოს სახელმწიფო ვალის ნაშთმა შეადგინა 17 795.3 მლნ ლარი, მათ შორის: სახელმწიფო საშინაო ვალის ნაშთი შეადგენს 3 250.5 მლნ ლარს, ხოლო სახელმწიფო საგარეო ვალის ნაშთი შეადგენს 14 544.9 მლნ ლარს. ამასთან, დამატებით ინფორმაცია შეგიძლიათ იხილოთ ვალის შესახებ ინფორმაციაში.

**ფისკალური წესები**

**„ეკონომიკური თავისუფლების შესახებ“ საქართველოს ორგანული კანონით დადგენილი ზღვრულ პარამეტრებთან 2018 წლის ბიუჯეტის შესრულების შესაბამისობა**

„ეკონომიკური თავისუფლების შესახებ“ საქართველოს ორგანული კანონით დადგენილი ზღვრული პარამეტრების გათვალისწინებით:

* 2018 წელს სახელმწიფოს ერთიანი ბიუჯეტის უარყოფითი მთლიანი სალდო განისაზღვრება 305.0 მლნ ლარით, რაც მთლიანი შიდა პროდუქტის (მშპ-ის) 0.7%-ს შეადგენს (დადგენილი ზღვარი – მშპ-ის 3%). იმ შემთხვევაშიც კი, თუ ფინანსური აქტივების ზრდის მუხლით განხორციელებულ გადახდებს მთლიანად გავატარებთ დეფიციტში (IMF-ის მეთოდოლოგიით), საბიუჯეტო დეფიციტის მოცულობა არ აჭარბებს მშპ-ს 2,5%-ს.
* 2018 წლის ბოლოსთვის საქართველოს მთავრობის ვალის ზღვრულმა მოცულობამ შეადგინა მთლიანი შიდა პროდუქტის (მშპ-ის) 42.2%-ით (დადგენილი ზღვარი – მშპ-ის 60%).[[3]](#footnote-3)

**მაკროეკონომიკური დაშვებების შედარება**

|  |  |  |  |
| --- | --- | --- | --- |
| **მაჩვენებელი** | **2018 წლის ბიუჯეტის კანონი** | **2018 წლის ბიუჯეტის კანონი** | **2018 წლის ფაქტი** |
| **(თავდაპირველი)** | **(ცვლილება)** |
| რეალური მშპ-ს ზრდის ტემპი (%) | 4.5% | 5.0% | 4.7% |
| ნომინალური მშპ (მლნ ლარი) | 40,576 | 41,527 | 41,078 |
| მშპ ერთ სულ მოსახლეზე (USD) | 4,363 | 4,386 | 4,346 |
| მშპ დეფლატორი, %-ული ცვლილება | 3.5% | 4.5% | 3.6% |

2018 წელს ეკონომიკური ზრდის ტემპი 4.7%-ის დონეზე დაფიქსირდა და 0.2 პროცენტული პუნქტით გადააჭარბა თავდაპირველ პროგნოზს. წლის პირველ ნახევარში რეგიონში ეკონომიკური აქტივობა ნავარაუდევზე სწრაფად განვითარდა, რაც აისახა საქართველოს ეკონომიკაზეც და I და II კვარტლებში ეკონომიკურმა ზრდის ტემპმა, შესაბამისად, 5.2% და 5.6% შეადგინა. დაფიქსირებული მაღალი ეკონომიკური აქტივობისა და საგადასახადო შემოსავლების სწრაფი ზრდის გათვალისწინებით, ასევე ექსპორტის ზრდის მაღალი ტემპის ფონზე, ეკონომიკური ზრდის პროგნოზი გადაიხედა და 5.0 პროცენტამდე გაიზარდა (საქართველოს ეკონომიკური ზრდის პროგნოზს გადახედა საერთაშორისო სავალუტო ფონდმაც და ოქტომბრის მიმოხილვაში 4.5-დან 5.5 პროცენტამდე გაზარდა), თუმცა წლის მეორე ნახევარში რეგიონში შესუსტებულმა ეკონომიკურმა აქტივობამ გავლენა იქონია საქართველოს ეკონომიკურ ზრდაზეც და წლის საბოლოო მაჩვენებლით ეკონომიკური ზრდა 4.7, ხოლო დეფლატორი 3.6 პროცენტის დონეზე დაფიქსირდა.

ნომინალური მშპ 41,077.5 მლნ ლარის დონეზე დაფიქსირდა და 1.2%-ით გადააჭარბა პროგნოზირებულ მნიშვნელობას (40,575.5 მლნ ლარი). ფაქტიური მონაცემის პროგნოზთან სიახლოვეს ხელი შეუწყო მშპ დეფლატორის მნიშვნელობამ, რომელმაც 3.6% შეადგინა და მხოლოდ 0.1 პროცენტული პუნქტით გადააჭარბა 2018 წლის ბიუჯეტის კანონით განსაზღვრულ პროგნოზირებულ მნიშვნელობას (3.5%).

**ფისკალური პროგნოზების და ფაქტების ურთიერთშედარება**

**(ნაერთი ბიუჯეტი)**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **პირველი დამტკიცებული გეგმა** | **ბოლო დამტკიცებული გეგმა** | **ფაქტი** | **შესრულების %** | **ბოლო დამტკიცებულ გეგმას-პირველი დამტკიცებული გეგმა** | **ფაქტს-ბოლო დამტკიცებული გეგმა** | **ფაქტს-პირველი დამტკიცებული გეგმა** |
| **შემოსავლები** | **11,470.0** | **11,705.0** | **11,822.2** | **101.0%** | **235.0** | **117.2** | **352.2** |
| მ.შ გადასახადები | 10,260.0 | 10,500.0 | 10,506.5 | 100.1% | 240.0 | 6.5 | 246.5 |
| **ხარჯები** | **9,590.0** | **9,561.0** | **9,492.8** | **99.3%** | **-29.0** | **-68.2** | **-97.2** |
|  |  |  |  |  |  |  |  |
| **საოპერაციო სალდო** | **1,880.0** | **2,144.0** | **2,329.4** | **108.6%** | **264.0** | **185.4** | **449.4** |
|   |   |   |   |   |   |   |   |
| **არაფინანსური აქტივების ცვლილება** | **2,440.0** | **2,480.0** | **2,654.2** | **107.0%** | **40.0** | **174.2** | **214.2** |
| ზრდა | 2,590.0 | 2,700.0 | 2,859.9 | 105.9% | 110.0 | 159.9 | 269.9 |
| კლება | 150.0 | 220.0 | 205.7 | 93.5% | 70.0 | -14.3 | 55.7 |
|   |   |   |   |   |   |   |   |
| **მთლიანი სალდო** | **-560.0** | **-336.0** | **-324.9** | **96.7%** | **224.0** | **11.1** | **235.1** |
|   |   |   |   |   |   |   |   |
| **ფინანსური აქტივების ცვლილება** | **646.0** | **584.0** | **631.6** | **108.2%** | **-62.0** | **47.6** | **-14.4** |
| ზრდა | 716.0 | 684.0 | 735.6 | 107.5% | -32.0 | 51.6 | 19.6 |
| კლება | 70.0 | 100.0 | 104.0 | 104.0% | 30.0 | 4.0 | 34.0 |
|   |   |   |   |   |   |   |   |
| **ვალდებულების ცვლილება** | **1,368.0** | **1,036.0** | **1,114.1** | **107.5%** | **-332.0** | **78.1** | **-253.9** |
| ზრდა | 2,138.0 | 1,795.0 | 1,878.1 | 104.6% | -343.0 | 83.1 | -259.9 |
| კლება | 770.0 | 759.0 | 764.0 | 100.7% | -11.0 | 5.0 | -6.0 |
|   |   |   |   |   |   |   |   |
| **ნაშთის ცვლილება** | **162.0** | **116.0** | **157.6** | **135.9%** | **-46.0** | **41.6** | **-4.4** |
|   |   |   |   |   |   |   |   |
| **მშპ (ნომინალი) მლნ ლარი** | **40,575.8** | **41,527.2** | **41,077.5** |  |   |   |   |
| **დეფიციტი** | **-1.38%** | **-0.81%** | **-0.79%** |  |   |   |   |
| **შემოსულობები** | **13,828.0** | **13,820.0** | **14,010.0** |  |   |   |   |
| **გადასახდელები** | **13,666.0** | **13,704.0** | **13,852.3** |  |   |   |   |
| **მოდიფიცირებული დეფიციტი (IMF)**  | **-1,206.0** | **-970.0** | **-1,017.6** |  |   |   |   |
| **მოდიფიცირებული დეფიციტი (IMF) % მშპ-სთან** | **-2.97%** | **-2.34%** | **-2.48%** |  |   |   |   |

მოდიფიცირებული დეფიციტის (Augmented) გამოთვლის წესი გაწერილია საერთაშორისო სავალუტო ფონდთან არსებული პროგრამის ფარგლებში (დოკუმენტი საჯაროა). მოკლე ინფორმაციაშიც აღწერილია, რომ GFSM 2001 კლასიფიკაციით გათვალისწინებული დეფიციტისაგან მოდიფიცირებული დეფიციტიგანსხვავდება იმით, რომ ფინანსური აქტივებით ოპერაციებიც ტარდება „ხაზს ზემოთ“ და მონაწილეობას იღებს დეფიციტის ფორმირებაში.

ასევე გასათვალისწინებელია, რომ საქართველოს კანონმდებლობის თანახმად ანგარიშგება წარმოებს დაბრუნების ქვეანგარიშის გარეშე, ხოლო საერთაშორისო სავალუტო ფონდთან არსებული პროგრამა ტრადიციულად ითვალისწინებს ამ ქვეანგარიშზე არსებული ნაშთის ცვლილებას.

GFSM 2001 კლასიფიკაციის თანხმად, 2018 წლის ნაერთი ბიუჯეტის დეფიციტი 324.9 მლნ (0,79%) ლარს შეადგენს. ფინანსური აქტივების ოპერაციების (631.6 მლნ) და დაბრუნების ქვენგარიშის (61.1 მლნ) გავლენის ასახვის შედეგად მოდიფიცირებული დეფიციტი შეადგენს 1017,6 მლნ ლარს (მშპ-ის 2,48%).

წარმოდგენილ ინფორმაციაში არაფინანსური აქტივების კლების მუხლში ასახულია პრივატიზაცია სრულად (მათ შორის ფინანსური აქტივების კლება), შესაბამისად, ნაერთი ბიუჯეტის მთლიანი სალდო შეადგენს 324,9 მლნ ლარს.

დაგეგმილთან შედარებით მაღალი ეკონომიკური ზრდის და ადმინისტრირების გაუმჯობესების შედეგად გადაჭარბებით შესრულდა საგადასახადო შემოსავლები. ნაერთი ბიუჯეტის საგადასახადო შემოსავლების გეგმიური მაჩვენებელი გაიზრდა 240.0 მლნ ლარით და განახლებული პროგნოზი შეადგინა 10 500.0 მლნ ლარი.

ნაერთი ბიუჯეტის შემოსავლების თავდაპირველი პროგნოზი შეადგენდა 11 470. 0 მლნ ლარის მათ შორის გადასახადები 10 260.0 მლნ ლარი, გრანტები 460.0 მლნ ლარი და სხვა შემოსავლები 750.0 მლნ ლარი. საბიუჯეტო შემოსავლების თავდაპირველი პროგნოზის გაანგარიშებები ეფუძნებოდა ეკონომიკური ზრდის, ინფლაციისა და სხვა მაკროეკონომიკური მაჩვენებლების თავდაპირველ პროგნოზებს, დაგეგმილ საკანონმდებლო ცვლილებებს და გადასახადების ადმინისტრირების მოსალოდნელ გაუმჯობესებას. 2018 წლის ბიუჯეტის კანონის ცვლილებისას მაკროეკონომიკური მაჩვენებლების ცვლილების გათვალისწინებით მოხდა შემოსავლების კორექტირებაც, რომელიც განისაზღვრა 11 705.0 მლნ ლარით, მათ შორის გადასახადები 10 500.0 მლნ ლარი, გრანტები 400.0 მლნ ლარი და სხვა შემოსავლები 805.0 მლნ ლარი. შემოსავლების კორექტირებისას მაკროეკონომიკური ინდიკატორების გარდა გათვალისწირებული იყო შემოსავლების მობილიზების მიმდინარე ტენდეციები და სხვა ფაქტორები.

2018 წლის ფაქტიურად მიღებულმა შემოსავლებმა შეადგინა 11 822.0 მლნ ლარი, ხოლო გადასახადების 10 506.3 მლნ ლარი, რაც თავდაპირველ პროგნოზთან მიმართებაში შესაბამისად 103.1 და 102.4 პროცენტს შეადგენს.

გასათვალისწინებელია, რომ მიმდინარე ხარჯები შემცირდა, როგორც თავდაპირველ გეგმასთან შედარებით, ასევე საკასო შესრულებაც უფრო დაბალია ვიდრე ბოლო დაზუსტებული გეგმა. მათ შორის, შემცირდა ისეთი მუხლები, როგორიცაა შრომის ანაზღაურება და სხვა ხარჯები. აღნიშნული წარმოადგენს საოპერაციო ხარჯების კონსოლიდაციის პროცესის გაგრძელებას და 2018 წლის საკასო მონაცემებით მიმდინარე ხარჯები შემცირდა მშპ-ის 23%-მდე (2016 წელს, როდესაც ფისკალური კონსოლიდაციის მიმდინარე ეტაპი დაიწყო ეს მაჩვენებელი 25.9% შეადგენდა).

ასევე გასათვალისწინებელია, რომ 2018 წელს გადასახდელებისათვის დაბრუნებულმა საგადასახადო ზედმეტობამ 526 მლნ ლარს გადააჭარბა (2018 წელს 225 მლნ ლარი შეადგინა).

მშპ-ის დაგეგმილზე მაღალი ზრდის და შესაბამისად შემოსავლების გადაჭარბებიდან გამომდინარე, ასევე საკრედიტო რესურსების ნაწილის მომდევნო წლებში გადატანის გათვალისწინებით, 2018 წლის ბიუჯეტი დაგეგმილი დეფიციტი (საერთაშორისო სავალუტო ფონდთან არსებული პროგრამის მეთოდოლოგიით) მშპ-ის 2.8%-დან შემცირდა 2.3%-მდე, ხოლო ინფრასტრუქტურული პროექტების ფარგლებში პირდაპირი ჩარიცხვების მაღალი მაჩვენებლის გათვალისწინებით საკასო შესრულებამ შეადგინდა მშპ-ს 2.5%.

**2018 წლის სახელმწიფოს ერთიანი ბიუჯეტის შესრულება**

|  |  |  |
| --- | --- | --- |
|  | **2018 წლის ფაქტი** | **% მშპ-სთან**  |
| **შემოსავლები** | **12,818.2** | **31.2%** |
| მ.შ გადასახადები | 10,506.3 | 25.6% |
| **ხარჯები** | **10,382.4** | **25.3%** |
|  |  |  |
| **საოპერაციო სალდო** | **2,435.8** | **5.9%** |
|   |   |   |
| **არაფინანსური აქტივების ცვლილება** | **2,740.8** | **6.7%** |
| ზრდა | 2,946.6 | 7.2% |
| კლება | 205.7 | 0.5% |
|   |   |   |
| **მთლიანი სალდო** | **-305.0** | **-0.7%** |
|   |   |   |
| **ფინანსური აქტივების ცვლილება** | **642.1** | **1.6%** |
| ზრდა | 756.5 | 1.8% |
| კლება | 114.4 | 0.3% |
|   |   |   |
| **ვალდებულების ცვლილება** | **1,116.2** | **2.7%** |
| ზრდა | 1,880.2 | 4.6% |
| კლება | 764.0 | 1.9% |
|   |   |   |
| **ნაშთის ცვლილება** | **169.1** | **0.4%** |
|   |   |   |
| **მშპ (ნომინალი) მლნ ლარი** | **41,077.5** |
| **დეფიციტი** | **-0.74%** |
| **შემოსულობები** | **15,018.6** |
| **გადასახდელები** | **14,849.5** |
| **მოდიფიცირებული დეფიციტი (IMF)**  | **-1,008.2** |
| **მოდიფიცირებული დეფიციტი (IMF) % მშპ-სთან** | **-2.45%** |

**2018 წლის სახელმწიფო ბიუჯეტი**

2018 წელს სახელმწიფო ბიუჯეტი შესრულდა როგორც შემოსულობების, ისე გადასახდელების თვალსაზრისით. სახელწიფო ბიუჯეტის გადასახდელების შესრულებამ 100.8% შეადგინა, რაც ასევე მაღალი მაჩვენებელია.

**ინფორმაცია საქართველოს 2018 წლის სახელმწიფო ბიუჯეტის შემოსავლების შესრულების შესახებ**

2018 წლის სახელმწიფო ბიუჯეტის შემოსავლების საპროგნოზო მაჩვენებელი განისაზღვრა 10 463 098.0 ათასი ლარით, საანგარიშო პერიოდში მობილიზებულ იქნა 10 595 649.4 ათასი ლარი, ანუ საპროგნოზო მაჩვენებლის 101.3%.

*ათასი ლარი*

|  |  |  |  |  |
| --- | --- | --- | --- | --- |
| **დასახელება** | **გეგმა** | **ფაქტი** |  **+/-**  | **%** |
| **შემოსავლები** | **10,463,098.0** | **10,595,649.4** | **132,551.4** | **101.3** |
| გადასახადები | 9,690,000.0 | 9,695,962.2 | 5,962.2 | 100.1 |
| გრანტები | 338,098.0 | 404,014.7 | 65,916.7 | 119.5 |
| სხვა შემოსავლები | 435,000.0 | 495,672.5 | 60,672.5 | 113.9 |

**გადასახადების** საპროგნოზო მაჩვენებელი განისაზღვრა 9 690 000.0 ათასი ლარით, საანგარიშო პერიოდში მობილიზებულ იქნა 9 695 962.2 ათასი ლარი, ანუ საპროგნოზო მაჩვენებლის 100.1%.

**გრანტების[[4]](#footnote-4)** საპროგნოზო მაჩვენებელი განისაზღვრა 338 098.0 ათასი ლარით (საპროგნოზო მაჩვენებელი არ მოიცავს ე.წ რეესტრის გრანტებს), საანგარიშო პერიოდში მობილიზებულ იქნა 404 014.7 ათასი ლარი, ანუ საპროგნოზო მაჩვენებლის 119.5%, მათ შორის:

* 137 680.1 ათასი ლარი მობილიზებული იქნა ბიუჯეტის მხარდამჭერი გრანტების სახით;
* 134 281.3 ათასი ლარი მიღებული იქნა საინვესტიციო პროექტების ფარგლებში;
* 67 442.2 ათასი ლარი ხაზინის ანგარიშზე რიცხული ე.წ. რეესტრის გრანტების ფარგლებში;
* სახელმწიფო ბიუჯეტით სსიპ(ებ)-ის მიერ სახელმწიფო ბიუჯეტში მიმართულმა სახსრებმა შეადგგინა 64 611.2 ათასი ლარი.

**სხვა შემოსავლების** საპროგნოზო მაჩვენებელი განისაზღვრა 435 000.0 ათასი ლარის ოდენობით, მობილიზებულ იქნა 495 672.5 ათასი ლარი, ანუ საპროგნოზო მაჩვენებლის 113.9%.

**არაფინანსური აქტივების** **კლებიდან** მობილიზებულ იქნა 101 005.4 ათასი ლარი, რაც საპროგნოზო მაჩვენებელის (100 000.0 ათასი ლარი) 101.0%-ია.

**ფინანსური აქტივების** **კლებიდან** მობილიზებულ იქნა 119 150.3 ათასი ლარი, რაც საპროგნოზო მაჩვენებლის (100 000.0 ათასი ლარი) 119.2%-ია.

**სახელმწიფო ვალის აღება და დაფარვა**

ვალდებულებების ზრდამ საანგარიშო პერიოდში შეადგინა 1 877 617.1 ათასი ლარი, მათ შორის:

* 422 309.4 ათასი ლარი - საშინაო ფასიანი ქაღალდების გამოშვებით წმინდა ზრდა;
* 996 881.1 ათასი ლარი - საერთაშორისო საფინანსო ორგანიზაციებიდან და სხვა სახელმწიფოების მთავრობებისგან მიღებული საინვესტიციო შეღავათიანიკრედიტები;
* 458 425.6 ათასი ლარი - ბიუჯეტის მხარდამჭერი კრედიტები

**ვალის მომსახურება და დაფარვა**

2018 წლის მანძილზე სახელმწიფოს მიერ ვალის მომსახურებასა და დაფარვაზე მიიმართა 1 262.9 მლნ ლარი, მათ შორის:

* საგარეო ვალდებულებები - 983.6 მლნ ლარი
	+ მომსახურება - 268.7 მლნ ლარი;
	+ დაფარვა - 714.9 მლნ ლარი;
* საშინაო ვალდებულები - 279.3 მლნ ლარი;
	+ მომსახურება - 244.3 მლნ ლარი;
	+ დაფარვა - 35.0 მლნ ლარი;

**საგარეო ვალის აღება**

*ათას ლარებში*

|  |  |
| --- | --- |
| **დასახელება** | **საანგარიშო პერიოდის ფაქტი** |
| **ბიუჯეტის მხარდაჭერის კრედიტები** | **458,425.6** |
| AFD | 262,868.0 |
| EU | 46,435.9 |
| KfW | 149,121.7 |
| **საინვესტიციო, შეღავათიანი კრედიტები** | **996,881.1** |
|  WB | 174,192.6 |
|  IFAD | 9,037.8 |
|  EIB | 340,899.2 |
|  EBRD | 16,524.0 |
|  AIIB | 13,608.8 |
|  ADB | 350,937.7 |
|  კუვეიტი | 746.2 |
|  საფრანგეთი | 22,881.1 |
|  იაპონია | 7,164.1 |
|  ავსტრია | 16,175.2 |
|  გერმანია | 44,714.3 |
| **სულ კრედიტები** | **1,455,306.7** |

**საშინაო ფასიანი ქაღალდები**

2018 წლის განმავლობაში ჩატარდა ფასიანი ქაღალდების 52 აუქციონი, გამოშვებული იყო სახაზინო ფასიანი ქაღალდები 1 660 000.0 ათასი ლარის მოცულობით, აქედან სახაზინო ობლიგაციები - 2, 5 და 10 წლის ვადის მქონე ობლიგაციები სრულად წარმოადგენს ე. წ. „ბენჩმარკ ბონდებს“. ამავე პერიოდში დაიფარა 1 257 400.0 ათასი ლარის მოცულობის ფასიანი ქაღალდი. ფასიანი ქაღალდების გამოშვების კომპოზიცია:

* 14.5% იყო 6 თვის ვადიანობის მქონე სახაზინო ვალდებულებები;
* 28.9% იყო 12 თვის ვადიანობის მქონე სახაზინო ვალდებულებები;
* 28.9% იყო 2 წლის ვადიანობის მქონე სახაზინო ობლიგაციები;
* 21.7% იყო 5 წლის ვადიანობის მქონე სახაზინო ობლიგაციები;
* 6.0% - 10 წლის ვადიანობის მქონე სახაზინო ობლიგაციები.

საანგარიშო პერიოდში სახაზინო ფასიანი ქაღალდების გამოშვებით მიღებულმა თანხამ 1 638 539.2 ათასი ლარი, ხოლო ძირითადი თანხის დაფარვამ 1 216 229.8 ათასი ლარი შეადგინა. სახაზინო ვალდებულებების და სახაზინო ობლიგაციების გამოშვების შედეგად, საშინაო ვალდებულების წმინდა ზრდამ შეადგინა 422 309.4 ათასი ლარი, რაც 2018 წლის ბიუჯეტის დაგეგმილ მაჩვენებელის 99.4%-ია.

**2018 სახელმწიფო ბიუჯეტის გადასახდელები**

2018 წლის განმავლობაში „საქართველოს 2018 წლის სახელმწიფო ბიუჯეტის შესახებ“ საქართველოს კანონში ცვლილება შეტანილი იქნა ერთხელ. სახელმწიფო ბიუჯეტის ასიგნებები თავდაპირველ ბიუჯეტთან შედარებით გაიზარდა 31 600.0 ათასი ლარით და განისაზღვრა 12 491 000.0 ათასი ლარით. საანგარიშო პერიოდის საკასო შესრულებამ შეადგინა 12 590 181.6 ათასი ლარი, რაც გეგმიური მაჩვენებლის 100.8%-ია.

**სახელმწიფო ბიუჯეტის ხარჯები**

„საქართველოს 2018 წლის სახელმწიფო ბიუჯეტის შესახებ“ საქართველოს კანონით სახელმწიფო ბიუჯეტის ხარჯები განისაზღვრა 9 915 543.2 ათასი ლარით. დაზუსტებულმა გეგმამ შეადგინა 9 526 424.9 ათასი ლარი, რაც წლიური დამტკიცებული შესაბამისი მაჩვენებლის 96.1%-ია. გაწეულმა საკასო ხარჯმა შეადგინა 9 543 712.7 ათასი ლარი, რაც გეგმიური მაჩვენებლის 100.2%-ია.

**სახელმწიფო ბიუჯეტის არაფინანსური აქტივების ზრდა**

„საქართველოს 2018 წლის სახელმწიფო ბიუჯეტის შესახებ“ საქართველოს კანონით სახელმწიფო ბიუჯეტის არაფინანსური აქტივების ზრდა განისაზღვრა 1 492 639.8 ათასი ლარით. დაზუსტებულმა გეგმამ შეადგინა 1 840 111.0 ათასი ლარი, რაც წლიური დამტკიცებული მაჩვენებლის 123.3%-ია. საკასო შესრულებამ შეადგინა 1 912 171.3 ათასი ლარი, რაც გეგმიური მაჩვენებლის 103.9%-ია.

**სახელმწიფო ბიუჯეტის ფინანსური აქტივების ზრდა**

„საქართველოს 2018 წლის სახელმწიფო ბიუჯეტის შესახებ“ საქართველოს კანონით სახელმწიფო ბიუჯეტის ფინანსური აქტივების ზრდა განისაზღვრა 333 735.0 ათასი ლარით. დაზუსტებულმა გეგმამ შეადგინა 371 364.8 ათასი ლარი, რაც წლიური დამტკიცებული მაჩვენებლის 111.3%-ია. საკასო შესრულებამ შეადგინა 381 098.4 ათასი ლარი, რაც გეგმიური მაჩვენებლის 102.6%-ია.

**სახელმწიფო ბიუჯეტის ვალდებულებების კლება**

„საქართველოს 2018 წლის სახელმწიფო ბიუჯეტის შესახებ“ საქართველოს კანონით სახელმწიფო ბიუჯეტის ვალდებულებების კლება განისაზღვრა 749 182.0 ათასი ლარით. დაზუსტებულმა გეგმამ შეადგინა 753 199.3 ათასი ლარი, რაც წლიური დამტკიცებული ბიუჯეტის 100.5%-ია. საკასო შესრულებამ შეადგინა 753 199.3 ათასი ლარი, რაც გეგმიური მაჩვენებლის 100.0%-ია.

 **2018 წლის ასიგნებების სტრუქტურა**

*(საკასო შესრულება)*

**სახელმწიფო ბიუჯეტის ხარჯები ეკონომიკური კლასიფიკაციის მიხედვით**

**„შრომის ანაზღაურების”** მუხლით საანგარიშო პერიოდში დაზუსტებული გეგმა განისაზღვრა 1 408 298.0 ათასი ლარის ოდენობით, ხოლო საკასო შესრულებამ შეადგინა 1 407 624.2 ათასი ლარი, რაც გეგმიური მაჩვენებლის 99.9%-ს შეადგენს. „შრომის ანაზღაურების” მუხლის საკასო შესრულება „ხარჯების“ საკასო შესრულების 14.7%-ია, ხოლო სახელმწიფო ბიუჯეტიდან გაწეული გადასახდელების 11.2%-ს შეადგენს.

**„საქონელი და მომსახურების”** მუხლით საანგარიშო პერიოდში დაზუსტებული გეგმა განსაზღვრულ იქნა 1 272 723.7 ათასი ლარის ოდენობით. საკასო შესრულებამ კი შეადგინა 1 288 263.2 ათასი ლარი, რაც გეგმის 101.2%-ს შეადგენს. „საქონელი და მომსახურების” მუხლის საკასო შესრულება „ხარჯების“ საკასო შესრულების 13.5%-ია, ხოლო სახელმწიფო ბიუჯეტიდან გაწეული გადასახდელების 10.2%-ს შეადგენს.

**„პროცენტის”** მუხლით საანგარიშო პერიოდში დაზუსტებული გეგმა განისაზღვრა 513 044.6 ათასი ლარით, საკასო შესრულებამ შეადგინა 513 043.8 ათასი ლარი, რაც გეგმის 100.0%-ს, ხოლო სახელმწიფო ბიუჯეტიდან გაწეული გადასახდელების 4.1%-ს შეადგენს. პროცენტის მუხლიდან საგარეო სახელმწიფო ვალდებულებების მომსახურებაზე მიმართული იქნა 268 671.5 ათასი ლარი, ხოლო საშინაო სახელმწიფო ვალდებულებების მომსახურებაზე 244 334.3 ათასი ლარი.

**„სუბსიდიების”** მუხლით საანგარიშო პერიოდში დაზუსტებული გეგმა განისაზღვრა 408 201.4 ათასი ლარით. საკასო შესრულებამ შეადგინა 419 453.0 ათასი ლარი, რაც გეგმის 102.7%-ს, ხოლო სახელმწიფო ბიუჯეტიდან გაწეული გადასახდელების 3.3%-ს შეადგენს.

**„გრანტების”** მუხლით საანგარიშო პერიოდში საკასო შესრულებამ შეადგინა 1 331 957.4 ათასი ლარი, რაც დაზუსტებული გეგმიური მაჩვენებლის (1 335 798.7 ათასი ლარი) 99.7%-ს, ხოლო სახელმწიფო ბიუჯეტიდან გაწეული გადასახდელების 10.6%-ს შეადგენს.

**„სოციალური უზრუნველყოფის”** მუხლით საანგარიშო პერიოდში საკასო შესრულებამ შეადგინა 3 501 326.9 ათასი ლარი, რაც დაზუსტებული გეგმიური პარამეტრის (3 502 089.1ათასი ლარი) 100.0%-ს შეადგენს. „სოციალური უზრუნველყოფის” მუხლის საკასო შესრულება „ხარჯების“ საკასო შესრულების 36.7%-ა, ხოლო სახელმწიფო ბიუჯეტიდან გაწეული გადასახდელების 27.8%-ს შეადგენს.

 **„სხვა ხარჯების”** მუხლით საანგარიშო პერიოდში დაზუსტებული გეგმა განისაზღვრა 1 086 269.3 ათასი ლარის ოდენობით, ხოლო საკასო ხარჯი გაწეული იქნა 1 082 044.2 ათასი ლარის მოცულობით, რაც გეგმის 99.6%-ს. „სხვა ხარჯების” მუხლის საკასო შესრულება „ხარჯების“ საკასო შესრულების 11.3%-ია, ხოლო სახელმწიფო ბიუჯეტიდან გაწეული გადასახდელების 8.6%-ს შეადგენს.

**2018 წლის ხარჯების სტრუქტურა**

*(საკასო შესრულება)*

**ბიუჯეტით გათვალისწინებული ფონდები**

**საქართველოს მთავრობის სარეზერვო ფონდი**

„საქართველოს 2018 წლის სახელმწიფო ბიუჯეტის შესახებ“ საქართველოს კანონით საქართველოს მთავრობის სარეზერვო ფონდის ასიგნებები განისაზღვრა 60 000.0 ათასი ლარით. ამასთან, „საქართველოს იუსტიციის უმაღლესი საბჭოს მიერ განსახორციელებელი ზოგიერთი ღონისძიების ხელშეწყობის შესახებ“ საქართველოს მთავრობის 2018 წლის 25 მაისის N1171 განკარგულების თანახმად საქართველოს მთავრობის სარეზერვო ფონდის ასიგნებები გაიზარდა 100.0 ათასი ლარით, ხოლო „საქართველოს შინაგან საქმეთა სამინისტროსათვის საქართველოს მთავრობის სარეზერვო ფონდიდან თანხის გამოყოფის თაობაზე“ საქართველოს მთავრობის 2018 წლის 27 დეკემბრის N2479 განკარგულების თანახმად - 3 000.0 ათასი ლარით. 2018 წლის ბოლოსთვის ფონდის მოცულობა განისაზღვრა 63 100.0 ათასი ლარით.

საქართველოს მთავრობის განკარგულებებით და საქართველოს პრემიერ-მინისტრის ბრძანებებით საანგარიშო პერიოდში საქართველოს მთავრობის სარეზერვო ფონდიდან გამოყოფილი ასიგნებების მოცულობამ შეადგინა 63 036.4 ათასი ლარი, ხოლო საკასო შესრულებამ - 61 518.1 ათასი ლარი.

**საქართველოს პრეზიდენტის სარეზერვო ფონდი**

საანგარიშო პერიოდში საქართველოს პრეზიდენტის განკარგულებით საქართველოს პრეზიდენტის სარეზერვო ფონდიდან გამოყოფილი ასიგნებების მოცულობამ შეადგინა 4 967.7 ათასი ლარი, ხოლო გაწეულმა საკასო ხარჯმა - 4 857.1 ათასი ლარი.

**საქართველოს რეგიონებში განსახორციელებელი პროექტების ფონდი**

„საქართველოს 2018 წლის სახელმწიფო ბიუჯეტის შესახებ“ საქართველოს კანონით საქართველოს რეგიონებში განსახორციელებელი პროექტებისფონდის ასიგნებები განისაზღვრა 300 000.0 ათასი ლარით. ამასთან, „საქართველოს რეგიონული განვითარებისა და ინფრასტრუქტურის სამინისტროსათვის საქართველოს რეგიონებში განსახორციელებელი პროექტების ფონდიდან თანხის გამოყოფის თაობაზე“ საქართველოს მთავრობის 2018 წლის 31 დეკემბრის №12578 განკარგულების საფუძველზე ფონდის ასიგნებები გაიზარდა 12 247.2 ათასი ლარით. საანგარიშო პერიოდის ბოლოსთვის ფონდის მოცულობა განისაზღვრა 312 247.2 ათასი ლარით.

საქართველოს მთავრობის მიერ საანგარიშო პერიოდში მიღებული განკარგულებებით საქართველოს რეგიონებში განსახორციელებელი პროექტების ფონდიდან გამოყოფილი ასიგნების მოცულობამ შეადგინა 312 193.3 ათასი ლარი, ხოლო სახაზინო სამსახურის მიერ გადარიცხულმა თანხებმა - 306 471.3ათასი ლარი.

**მაღალმთიანი დასახლებების განვითარების ფონდი**

„საქართველოს 2018 წლის სახელმწიფო ბიუჯეტის შესახებ“ საქართველოს კანონით მაღალმთიანი დასახლებების განვითარების ფონდის ასიგნებები განისაზღვრა 20 000.0 ათასი ლარით.

საანგარიშო პერიოდში საქართველოს მთავრობის მიერ მიღებული განკარგულებებით მაღალმთიანი დასახლებების განვითარების ფონდიდან გამოყოფილი ასიგნების მოცულობამ შეადგინა 19 207.5 ათასი ლარი, ხოლო სახაზინო სამსახურის მიერ გადარიცხულმა თანხებმა - 13 189.4 ათასი ლარი.

**ინფორმაცია 2018 წელს სახელმწიფო ხაზინაში ფულადი სახსრების მოძრაობის შესახებ**

მლნ ლარი

|  |  |  |
| --- | --- | --- |
| **დასახელება**  | **01.01.2018** | **01.01.2019** |
| **სულ** | **1,894.1** | **2,059.7** |
|  ხაზინის ერთიან ანგარიშზე არსებული სახელმწიფო ბიუჯეტის ნაშთი | 558.0 | 661.2 |
|  ზედმეტად გადახდილი გადასახადების დაბრუნების ქვეანგარიში  | 137.2 | 76.1 |
|  სახაზინო სამსახურის სავალუტო ანგარიშებზე რიცხული ნაშთი  | 436.8 | 414.9 |
|  მიზნობრივი გრანტები  | 21.3 | 21.7 |
|  ხაზინის ერთიან ანგარიშზე რიცხული დეპოზიტური ნაშთი  | 41.0 | 120.1 |
| ხაზინის ერთიან ანგარიშზე რიცხული ადგილობრივი თვითმმართველი ერთეულებისა და ავტონომიური რესპუბლიკების ბიუჯეტების კუთვნილი თანხები | 316.0 | 370.4 |
|  ხაზინის ერთიან ანგარიშზე რიცხული სსიპ-ების და ააიპ-ების ნაშთი | 383.8 | 395.3 |

**სახელმწიფო ბიუჯეტის ასიგნებების შესრულება მხარჯავი დაწესებულებების მიხედვით**

*ათასი ლარი*

| **დასახელება** | **2018 წლის დამტკიცებული გეგმა** | **2018 წლის დაზუსტებული გეგმა** | **2018 წლის ფაქტი** | **შესრულების %** |
| --- | --- | --- | --- | --- |
| **სულ ჯამი** | **12,491,100.0** | **12,491,100.0** | **12,590,181.6** | **100.8%** |
| **სამინისტროები** | **9,059,925.0** | **9,121,284.1** | **9,235,072.7** |  |
| საქართველოს ფინანსთა სამინისტრო | 82,300.0 | 82,329.7 | 76,380.4 | 92.8% |
| საქართველოს ეკონომიკისა და მდგრადი განვითარების სამინისტრო | 232,050.0 | 232,839.6 | 227,528.3 | 97.7% |
| საქართველოს რეგიონული განვითარებისა და ინფრასტრუქტურის სამინისტრო | 1,565,000.0 | 1,584,100.0 | 1,661,664.4 | 104.9% |
| საქართველოს იუსტიციის სამინისტრო | 63,900.0 | 83,721.7 | 87,230.2 | 104.2% |
| საქართველოს სასჯელაღსრულებისა და პრობაციის სამინისტრო | 150,000.0 | 150,000.0 | 149,667.3 | 99.8% |
| საქართველოს საგარეო საქმეთა სამინისტრო | 142,450.0 | 143,757.4 | 143,707.1 | 100.0% |
| საქართველოს თავდაცვის სამინისტრო | 807,000.0 | 808,259.6 | 814,737.7 | 100.8% |
| საქართველოს შინაგან საქმეთა სამინისტრო | 596,590.0 | 602,090.0 | 603,761.8 | 100.3% |
| საქართველოს გარემოს დაცვისა და სოფლის მეურნეობის სამინისტრო | 262,465.0 | 271,424.1 | 263,009.2 | 96.9% |
| საქართველოს განათლებისა და მეცნიერების სამინისტრო | 1,186,215.0 | 1,186,771.0 | 1,199,799.7 | 101.1% |
| საქართველოს კულტურისა და სპორტის სამინისტრო | 302,755.0 | 304,080.0 | 311,980.6 | 102.6% |
| საქართველოს ოკუპირებული ტერიტორიებიდან იძულებით გადაადგილებულ პირთა, განსახლებისა და ლტოლვილთა სამინისტრო | 141,200.0 | 141,200.0 | 140,602.0 | 99.6% |
| საქართველოს შრომის, ჯანმრთელობისა და სოციალური დაცვის სამინისტრო | 3,528,000.0 | 3,530,711.1 | 3,555,004.0 | 100.7% |
| **სხვა უწყებები** | **679,998.4** | **705,411.4** | **698,504.7** |  |
| საქართველოს პარლამენტი და მასთან არსებული ორგანიზაციები | 62,131.0 | 62,131.0 | 61,154.2 | 98.4% |
| საქართველოს პრეზიდენტის ადმინისტრაცია | 9,800.0 | 13,777.4 | 13,529.0 | 98.2% |
| საქართველოს ეროვნული უშიშროების საბჭოს აპარატი | 1,800.0 | 1,880.1 | 1,847.1 | 98.2% |
| საქართველოს მთავრობის ადმინისტრაცია | 16,500.0 | 21,172.0 | 20,713.1 | 97.8% |
| სახელმწიფო აუდიტის სამსახური | 14,517.2 | 14,517.2 | 14,123.5 | 97.3% |
| საქართველოს ცენტრალური საარჩევნო კომისია | 67,058.2 | 79,041.5 | 77,214.5 | 97.7% |
| საქართველოს საკონსტიტუციო სასამართლო | 4,150.0 | 4,150.0 | 3,849.5 | 92.8% |
| საქართველოს უზენაესი სასამართლო | 8,400.0 | 8,400.0 | 8,307.8 | 98.9% |
| საერთო სასამართლოები | 71,150.0 | 68,050.0 | 66,845.7 | 98.2% |
| საქართველოს იუსტიციის უმაღლესი საბჭო | 3,750.0 | 3,850.0 | 3,456.5 | 89.8% |
| სახელმწიფო რწმუნებულის - გუბერნატორის ადმინისტრაცია აბაშის, ზუგდიდის, მარტვილის, მესტიის, სენაკის, ჩხოროწყუს, წალენჯიხის, ხობის მუნიციპალიტეტებსა და ქალაქ ფოთის მუნიციპალიტეტში | 800.0 | 800.0 | 786.2 | 98.3% |
| სახელმწიფო რწმუნებულის – გუბერნატორის ადმინისტრაცია ლანჩხუთის, ოზურგეთისა და ჩოხატაურის მუნიციპალიტეტებში | 610.0 | 610.0 | 607.5 | 99.6% |
| სახელმწიფო რწმუნებულის – გუბერნატორის ადმინისტრაცია ბაღდათის, ვანის, ზესტაფონის, თერჯოლის, სამტრედიის, საჩხერის, ტყიბულის, წყალტუბოს, ჭიათურის, ხარაგაულის, ხონის მუნიციპალიტეტებსა და ქალაქ ქუთაისის მუნიციპალიტეტში | 735.0 | 735.0 | 727.9 | 99.0% |
| სახელმწიფო რწმუნებულის – გუბერნატორის ადმინისტრაცია ახმეტის, გურჯაანის, დედოფლისწყაროს, თელავის, ლაგოდეხის, საგარეჯოს, სიღნაღისა და ყვარლის მუნიციპალიტეტებში | 725.0 | 725.0 | 695.2 | 95.9% |
| სახელმწიფო რწმუნებულის – გუბერნატორის ადმინისტრაცია დუშეთის, თიანეთის, მცხეთისა და ყაზბეგის მუნიციპალიტეტებში | 595.0 | 595.0 | 594.6 | 99.9% |
| სახელმწიფო რწმუნებულის – გუბერნატორის ადმინისტრაცია ამბროლაურის, ლენტეხის, ონისა და ცაგერის მუნიციპალიტეტებში | 585.0 | 585.0 | 582.7 | 99.6% |
| სახელმწიფო რწმუნებულის – გუბერნატორის ადმინისტრაცია ადიგენის, ასპინძის, ახალციხის, ახალქალაქის, ბორჯომისა და ნინოწმინდის მუნიციპალიტეტებში | 595.0 | 595.0 | 536.6 | 90.2% |
| სახელმწიფო რწმუნებულის – გუბერნატორის ადმინისტრაცია ბოლნისის, გარდაბნის, დმანისის, თეთრი წყაროს, მარნეულის, წალკის მუნიციპალიტეტებსა და ქალაქ რუსთავის მუნიციპალიტეტში | 860.0 | 860.0 | 832.9 | 96.8% |
| სახელმწიფო რწმუნებულის – გუბერნატორის ადმინისტრაცია გორის, კასპის, ქარელისა და ხაშურის მუნიციპალიტეტებში | 625.0 | 625.0 | 592.4 | 94.8% |
| საქართველოს სახელმწიფო უსაფრთხოების სამსახური | 127,000.0 | 128,970.0 | 128,891.5 | 99.9% |
| საგანგებო სიტუაციების მართვის სამსახური | 86,210.0 | 86,778.7 | 86,186.9 | 99.3% |
| შერიგებისა და სამოქალაქო თანასწორობის საკითხებში საქართველოს სახელმწიფო მინისტრის აპარატი | 1,600.0 | 1,844.0 | 1,655.7 | 89.8% |
| სსიპ - იურიდიული დახმარების სამსახური | 6,380.0 | 6,380.0 | 5,347.7 | 83.8% |
| სსიპ - ვეტერანების საქმეთა სახელმწიფო სამსახური | 5,700.0 | 5,700.0 | 5,657.3 | 99.3% |
| სსიპ – საქართველოს ფინანსური მონიტორინგის სამსახური | 2,150.0 | 2,150.0 | 1,623.5 | 75.5% |
| ა(ა)იპ - საქართველოს სოლიდარობის ფონდი | 260.0 | 260.0 | 237.0 | 91.1% |
| საქართველოს სახელმწიფო დაცვის სპეციალური სამსახური | 56,800.0 | 59,821.5 | 59,773.5 | 99.9% |
| საქართველოს სახალხო დამცველის აპარატი | 5,500.0 | 6,014.8 | 7,375.6 | 122.6% |
| სსიპ – საზოგადოებრივი მაუწყებელი | 52,522.0 | 53,056.4 | 53,124.6 | 100.1% |
| სსიპ – კონკურენციის სააგენტო | 2,100.0 | 2,100.0 | 1,861.5 | 88.6% |
| ყოფილი სამხრეთ ოსეთის ავტონომიური ოლქის ტერიტორიაზე დროებითი ადმინისტრაციულ-ტერიტორიული ერთეულის ადმინისტრაცია - სამხრეთ ოსეთის ადმინისტრაცია | 2,460.0 | 2,460.0 | 2,431.6 | 98.8% |
| საქართველოს საპატრიარქო | 25,000.0 | 25,537.9 | 25,535.4 | 100.0% |
| სსიპ – ლევან სამხარაულის სახელობის სასამართლო ექსპერტიზის ეროვნული ბიურო | 4,200.0 | 4,200.0 | 4,199.7 | 100.0% |
| სსიპ – საქართველოს სტატისტიკის ეროვნული სამსახური – საქსტატი | 8,500.0 | 8,500.0 | 9,328.7 | 109.7% |
| სსიპ - საქართველოს მეცნიერებათა ეროვნული აკადემია | 4,000.0 | 4,000.0 | 3,796.4 | 94.9% |
| საქართველოს სავაჭრო-სამრეწველო პალატა | 1,000.0 | 1,308.9 | 1,356.8 | 103.7% |
| სსიპ - საჯარო სამსახურის ბიურო | 1,400.0 | 1,400.0 | 1,483.2 | 105.9% |
| პერსონალურ მონაცემთა დაცვის ინსპექტორის აპარატი | 2,000.0 | 2,000.0 | 1,880.4 | 94.0% |
| სსიპ - რელიგიის საკითხთა სახელმწიფო სააგენტო | 5,330.0 | 5,330.0 | 5,180.1 | 97.2% |
| სსიპ - სახელმწიფო ენის დეპარტამენტი | 500.0 | 500.0 | 492.6 | 98.5% |
| კერძო და საჯარო თანამშრომლობის ორგანო | 500.0 | 500.0 | 0.0 | 0.0% |
| საქართველოს დაზვერვის სამსახური | 13,500.0 | 13,500.0 | 13,491.2 | 99.9% |
| სსიპ - ტექნოლოგიური ინსტიტუტი | 0.0 | 0.0 | 597.1 |  |
| **საერთო-სახელმწიფოებრივი მნიშვნელობის გადასახდელები** | **2,751,176.7** | **2,664,404.5** | **2,656,604.2** |  |
| *საგარეო სახელმწიფო ვალდებულებების მომსახურება და დაფარვა* | 990,000.0 | 983,556.3 | 983,556.2 | 100.0% |
| *საშინაო სახელმწიფო ვალდებულებების მომსახურება და დაფარვა* | 280,000.0 | 279,335.0 | 279,334.3 | 100.0% |
| *ავტონომიური რესპუბლიკებისა და ადგილობრივი თვითმმართველი ერთეულებისათვის გადასაცემი ტრანსფერები* | 938,000.0 | 1,242,678.1 | 1,241,708.1 | 99.9% |
| *დონორების მიერ დაფინანსებული საერთო-სახელმწიფოებრივი გადასახდელები* | 50,219.7 | 46,294.4 | 45,728.9 | 98.8% |
| *სხვა დანარჩენი ხარჯები* | 492,957.0 | 112,540.7 | 106,276.8 | 94.4% |

1. *„საქართველოს 2018 წლის სახელმწიფო ბიუჯეტის შესრულების ანგარიში“ ასახავს მაჩვენებლებს, რომელიც მოიცავს „საქართველოს 2018 წლის სახელმწიფო ბიუჯეტის შესახებ“ საქართველოს კანონით დამტკიცებული მონაცემების შესრულებას (თუ სხვაგვარად არ არის მითითებული). შესაბამისად აგრეგირებული მაჩვენებლები არ მოიცავს (თუ სხვაგვარად არ არის მითითებული) ინფორმაციას მუნიციპალიტეტების და ავტონომიური რესპუბლიკების ბიუჯეტებით გათვალისწინებული საბიუჯეტო სახსრების შესრულების თაობაზე, ასევე ინფორმაციას ცენტრალური ხელისუფლების მიერ დაფუძნებული საჯარო სამართლის იურიდიული პირების და არასამეწარმეო (არაკომერციული) იურიდიული პირების კანონმდებლობით ნებადართული არასაბიუჯეტო (საკუთარი) შემოსავლების შესახებ, გარდა იმ თავებისა და მუხლებისა სადაც საუბარია ნაერთი ბიუჯეტის, ცენტრალური ბიუჯეტის და სსიპები/ააიპების ბიუჯეტების მონაცემებზე. მონაცემებში ასახულია სახელმწიფოს მიერ აღებული გრანტები და კრედიტები, როგორც სახელმწიფო ხაზინის ანგარიშზეა ჩამორიცხული, ასევე ე.წ. პირდაპირი გადახდის გზით ანაზღაურებული სახსრები, მონაცემები მოიცავს სახელმწიფო ბიუჯეტის საბიუჯეტო ორგანიზაციების მიერ მიღებული მიზნობრივი გრანტებს/დაფინანსებას (ე.წ. რეესტრის გრანტები).* [↑](#footnote-ref-1)
2. „ეკონომიკური თავისუფლების შესახებ“ საქართველოს ორგანული კანონში 2018 წლის დეკემებრში განხორციელებული ცვლილებების თანახმად დაზუსტდა ფისკალურ წესებთან დაკავშირებული მთელი რიგი დებულებები. სახელმწიფოს ერთიანი ბიუჯეტი განმარტებული საქართველოს საბიუჯეტო კოდექსით და მოიცავს როგორც ნაერთი ბიუჯეტის, ასევე სსიპები/ააიპების მიერ კანონმდებლობით ნებდართული შემოსავლების (ე.წ. საკუთარი შემოსავლების) ფარგლებში განხორციელებულ ოპერაციებსაც. [↑](#footnote-ref-2)
3. არ მოიცავს „*ე. წ. „ისტორიული ვალის“ მოცულობას, ვინაიდან აღნიშნულ მაჩვენებელზე არ არსებობს სრულყოფილი ინფორმაცია*. ამასთან, მთავრობის მოცულობაში გათვალისწინებულია საბიუჯეტო ორგანიზაციების მიერ სესხის სახით აღებული ვალი, „ეკონომიკური თავისუფლების შესახებ“ საქართველოს ორგანული კანონის შესაბამისად. [↑](#footnote-ref-3)
4. დონორების მიერ გამოყოფილი გრანტების ნაწილის ასახვა მოხდა 2019 წლის იანვარში [↑](#footnote-ref-4)